КIуэкIуэ Юрий «Россети» зэгухьэныгъэм и унафэщI Бударгин Олег щыхуэзам тепсэлъыхьащ Къэбэрдей-Балъкъэрым и энергетикэ комплексым зэрызиужьынум
Къэбэрдей-Балъкъэр Республикэм и Iэтащхьэ КIуэкIуэ Юрийрэ «Россети» акционер зэгухьэныгъэ зэIухам и унафэщI Бударгин Олегрэ тепсэлъыхьащ республикэм и энергетикэ комплексым зегъэужьыным пыщIа зи чэзу Iуэхухэм.
ЗэIущIэм зэрыщыжаIамкIэ, Урысей компание нэхъ ин дыдэхэм ящыщым и щIыналъэ IуэхущIапIэр, зэрыщыту къапщтэмэ, къыпэщыт къалэнхэм йохъулIэ. 2016 гъэм а IуэхущIапIэм зэрихьэ сетхэм ящыщу къутэхэр процент 26-кIэ нэхъ мащIэ хъуащ.
Электрокъарууэ къагъэсэбэпыр зыхуэдизым къегъэлъагъуэ щIыналъэм и экономикэ зыужьыныгъэр зэпIэзэрыту зэрекIуэкIыр. Абы къыдэкIуэу мы IэнатIэм щIэуэ Iэмэпсымэ лъэщхэр щагъэув икIи абы къыхэ-кIыу республикэм и энергетикэм иIэ хэкIыпIэхэр къызэщIамыгъэуIуэу хъунукъым. ПсэупIэ комплексыщIэхэр зэраухуэм, социаль-
нэ IуэхущIапIэхэр къызэрызэIуахым къыхэкIыу электрокъарууэ къагъэсэбэпым зэпымыууэ хохъуэ.
А псоми къадэкIуэу зэкIэ иджыри гугъуехьхэр щыIэщ къагъэсэбэпа электрокъарум и уасэр и зэманым тыным и лъэныкъуэкIэ, щIыхуэхэр пшыныжынымкIэ Iуэхур нэхъ зэтеувауэ къалъытэми. ДызыхуэкIуэ зэманым зэгугъупхъэ къа- лэн нэхъыщхьэ дыдэхэм ящыщщ энергетикэм и инфраструктурэр тэмэму гъэлэжьэныр, абы нэхъри зегъэужьыныр.
КъБР-м и Iэтащхьэмрэ Правительствэмрэ я пресс-IуэхущIапIэ.
